'n Boek om te geniet en te waardeer, met unieke vertellings oor die mense en dinge van Waenhuiskrans, in Engels, maar ook in kleurryke Afrikaans (die spreektaal van die omgewing is in party hoofstukke behou om die idioom van die plek en sy mense tongvas weer te gee).
'n Interessante, gesaghebbende en insiggewende oorsig van die geologiese hoogtepunte van die omgewing rondom Waenhuiskrans oor die afgelope 300 000 en meer jare is opgestel deur drs. P.D. Toens en W.E.L Minter en is te koop.
Hulle het die inligting saamgestel as 'n aantreklike plakkaat, asook in digitale formaat op CD. Inkomste uit die verkoop van die plakkaat en CD is ten bate van die Waenhuiskrans/Arniston Gemeenskapsontwikkelingtrust.
Indien u 'n kopie wil bestel, kontak asseblief vir Dennis Toens: (021) 855 1360 | pdtoens@helderberg-village.co.za.
Plakkate en CD's is ook beskikbaar by Mari King se Arniston Holiday Letting Services. Om haar webtuiste te besoek en haar kontakbesonderhede te bekom, KLIK HIER.
Pieter Swart se boek Voetspore in die Gonnabos is 'n onvergelykbare rekord van die geskiedenis van Waenhuiskrans soos die mense van Waenhuiskrans dit aan mekaar vertel het. Pieter Swart bly in Kassiesbaai. Voetspore in die Gonnabos het in 2008 verskyn.
Opbrengs uit die verkoop van die boek sal gebruik word om 'n klein inheemse tuin te skep en in stand te hou rondom die gedenkplaat wat opgerig is toe die historiese vissersdorp Kassiesbaai die eerste keer as 'n historiese gedenkwaardigheid verklaar is.
Die boek kan by Pieter Swart bestel en gekoop word in Waenhuiskrans (083 963 7987)
Skeepswrakke is die tasbare aanduiding van uitsonderlike verhale uit die geskiedenis en tegelyk ook 'n bergplek vir wonderlike argeologiese en historiese rykdom. Suid-Afrika en veral die kus by die punt van Afrika is 'n ryk en internasionaal erkende bron van onderwaterse kulturele rykdom. 'n Boek wat die jongste navorsing oor heelparty van die bekendste skeepswrakke insluit en dit aanskoulik en toeganklik vertel, is Tales of Shipwrecks at the Cape of Storms deur John Gribble en Gabriel Athiros.
Die boek, uitgegee deur Historical Media in 2008, kan bestel word by goeie boekwinkels of by die uitgewers (Historical Media cc | PO Box 30375, Tokai, 7966 | hmedia@mweb.co.za | www.historicalmedia). Om hul webtuiste te besoek, KLIK HIER.
'n Geillustreerde vertelling van die Strandveld, die kusarea van Hermanus tot die Breede Rivier, die geskiedenis van dorpies en gemeenskappe, die legendes en skeepswrakke, asook die die aanvang van ontwikkeling en onvermydende verandering. Klem val op die uniekheid van die Strandveld, die isolasie, kontras en ongerepte skoonheid. Die boek word binnekort deur die uitgewers Penstock uitgegee. Om u naam op 'n lys te plaas van belangstellendes wat in kennis gestel moet word wanneer die boek verskyn, skryf aan die uitgewer of aan Hemel en See Boeke by: info@hemelensee.co.za of KLIK HIER om hul webtuiste te besoek.